《游清源洞》
宋代·释圆悟

清旦寻幽洞，攀跻有同游。
雾雨藏诸峰，万窍响飕飕。
树杪飞磴悬，岩外见客舟。
藓藤垂翠琰，风叶随清流。
百丈崖班驳，千尺木耸修。
乌啼晹谷晓，云淡海城秋。
莓苔蚀丹灶，山房花竹幽。
疏烟生墟落，远水浮汀洲。
朝斗空坛在，升仙往事悠。
倚兰吟未就，归屐少迟留。

作者简介：释圆悟，号枯崖，福清（今属福建）人。能诗画，喜作竹石。理宗淳祐间住泉州光福寺，有《枯崖集》（《竹溪鬳斋十一稿续集》卷一○《泉州重修兴福寺记》），已佚。《画史会要》卷三有传。今录诗二十九首。